**Az utasításokat követve végezd el a következő feladatokat!**

**Csak a feladatok sorszámát írd le! ( Az utasítást nem kell lemásolni. )**

* Írd fel a füzetben a címet egy üres oldalra: **Év végi felmérő**
* Hagyj ki egy sort és kezdj hozzá a feladatokhoz!

**1. Pótold a mondatvégi írásjeleket és írd le a mondatokat! Írd mellé, milyen mondatfajta.**

- Mikor megyünk moziba …………………………………………………

- Holnap megyünk ……………………………………………………

- Kivel ………………………………………………….

- Annával és Katával ……………………………………………………

**2. Írd le a mondatot helyesen szavakra tagolva! Ügyelj a mondatkezdésre és mondatvégi írásjelre!**

kétsavanyúalmátettemtegnapuzsonnára

**3. Pótold a hiányzó ékezeteket, írd le helyesen a szavakat!**

sepru, huszonketto, ujság, hosszu, esku, hollo, mokus

**4. Keresd ki a szavakból a betűket! Írj mindegyik csoportba 2-2 betűt!**

**könnyű, asszony, villany, ajtó, lobban, erdő**

1. rövid magánhangzó:
2. hosszú magánhangzó:
3. egyjegyű mássalhangzó:
4. hosszú kétjegyű mássalhangzó:

**5. Pótold a szavakban a j hangot jelölő betűt! ( j vagy ly ? ) Írd le helyesen!**

\_ó, var\_ú, ha\_ó, sü\_\_ed, a\_ándék, fo\_ó, \_ukas, va\_

**6. Írd le betűrendbe a városneveket!**

Pécs, Szeged, Budapest, Eger

**7. Írd le szótagolva a szavakat!**

pillangó, asszony, ének, papír, lándzsa, mondta, kiérek

**8. Alkoss 2 mondatot a szavakból, írd le helyesen. Ügyelj a mondatkezdésre és mondatvégi írásjelre!**

a magas madarak fákra a fészküket rakják

a vettél boltban -e friss kenyeret

Kérlek, ellenőrizd le a munkádat, utána küldjétek el a fotót az iskola címére!